
[bookmark: _Hlk200524009]Par Varakļānu pirmsskolas izglītības iestādes “Sprīdītis” attīstības plāna 2026./2027.-2028./2029.  mācību gadam saskaņošanu

Madonas novada pašvaldībā saņemts Varakļānu pirmsskolas izglītības iestādes “Sprīdītis”, 2026. gada 5. jūnija iesniegums Nr.1-5/26/4 (Madonas novada pašvaldības lietvedībā reģistrēts 2026. gada 8. jūnijā ar Nr. 2.1.3.1/26/2261), kurā lūgts izskatīt un saskaņot Varakļānu pirmsskolas izglītības iestādes “Sprīdītis” attīstības plānu 2026./2027.–2028./2029. mācību gadam.
Saskaņā ar Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu izglītības iestādei, kas īsteno vispārējās izglītības programmu, pedagoģiskā procesa organizēšanai ir nepieciešams izglītības iestādes attīstības plāns. Tajā norāda izglītības iestādes misiju, vīziju, stratēģiskos mērķus, uzdevumus, attīstības prioritātes un plānotos sasniedzamos rezultātus ne mazāk kā triju gadu periodam un to saskaņo ar izglītības iestādes dibinātāju.
Attīstības plānā Varakļānu pirmsskolas izglītības iestāde “Sprīdītis” ņēmusi vērā valsts un pašvaldību politikas plānošanas dokumentos noteiktos mērķus un sasniedzamos rezultātus.
Noklausījusies sniegto informāciju, pamatojoties uz Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu, ņemot vērā 13.08.2026. Izglītības un jaunatnes lietu komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

1. Saskaņot Varakļānu pirmsskolas izglītības iestādes “Sprīdītis” attīstības plānu 2026./2027.–2028./2029. mācību gadam.
2. Kontroli par lēmuma izpildi uzdot Madonas novada pašvaldības izpilddirektoram U. Fjodorovam.

Pielikumā: Varakļānu pirmsskolas izglītības iestādes “Sprīdītis” attīstības plāna 2026./2027.– 2028./2029. mācību gadam  projekts.



Domes priekšsēdētājs							A. Lungevičs



Juhnoviča 29892044
Seržāne 26136230

